text: Jørn P. om katastrofen: Mange drømme og boliger blev knust
  04 november 2014 kl. 07.06
  Koldings borgmester Jørn Pedersen (V) holdt mandag aften tale ved fakkeltoget i Seest.
  - Eksplosionerne fremkaldte jordrystelser svarende til 2,2 på Richterskalaen, siger Jørn Pedersen under hans tale til de fremmødte ved fakkeltoget i Seest.
  - Det betød at rigtig mange fik knust deres drømme, deres boliger, flere kom til skade og der var omfattende materielle skader, siger Jørn Pedersen i sin tale.
  Under fyrværkerikatastrofen døde en brandmand og 84 kom på skadestuen. Samtidig blev omkring 350 boliger beskadiget.
  - Mange bærer stadig rundt på tankerne derfra, nogen med større ar på sjælen end andre, siger han.
  